钦定古今图书集成/明伦汇编/闺媛典/第011卷 > 《联句》〈光威裒姊三人失其姓氏〉
## 钦定古今图书集成/明伦汇编/闺媛典/第011卷 > 《联句》〈光威裒姊三人失其姓氏〉

朱楼影直日当午，玉树阴低月已三。〈光〉腻粉暗销银
镂合，错刀闲剪泥金衫。〈威〉绣床怕引乌龙吠，锦字愁
教青鸟衔。〈裒〉百味炼来怜益母，千花开处斗宜男。〈光〉
鸳鸯有伴谁能羡，鹦鹉无言我自惭。〈威〉浪喜游蜂飞
扑扑，佯惊孤燕语喃喃。〈裒〉偏怜爱数蛓蛦掌，每忆光
抽玳瑁簪。〈光〉烟洞几年悲尚在，星桥一夕怅空含。〈威〉
窗前时节羞虚掷，世上风流笑苦谙。〈裒〉独结香绡偷
饷送，暗垂檀袖学通参。〈光〉须知化石心难定，却是为
云分易甘。〈威〉看见风光零落尽，弦声犹逐《望江南》。〈裒〉